ЧРЕЗ ПРЕДСЕДАТЕЛЯ

НА ОБЩИНСКИ СЪВЕТ-ГРАД РУСЕ

АКАДЕМИК ХРИСТО БЕЛОЕВ

ДО КМЕТА НА ОБЩИНА РУСЕ

Г-Н ПЕНЧО МИЛКОВ

ПИТАНЕ

ОТ ГРУПАТА ОБЩИНСКИ СЪВЕТНИЦИ

„ СДС- ГРАЖДАНИТЕ“

ОТНОСНО: Детски площадки в кварталите Долапите и Средна Кула

УВАЖАЕМИ Г-Н МИЛКОВ,

По молба на граждани от кварталите Долапите и Средна Кула, моля за решение на следния казус.

В кв. Средна кула има една площадка за деца от 0 до 3 години, която се намира в парка, в центъра на населеното място. Същата е в порутено състояние и въпреки че кметският пълномощник Божидар Йотов, е подал молба за ремонт още през 2022г. същата не е уважена. Направена е подписка, входираме в общината на 26.01.2024, и подкрепена от 399 души от квартала, където обстойно е обяснено обективното състояние на площадката. До този момент няма официален отговор от общинската администрация, но междувременно са направени опити за промени - две дъски на пейка, подменени две люлки, укрепен парапет на пързалката и нова клатушка. Площадка разполага само с тези крайно недостатъчни съоръжения.

Качеството на новите седалки на люлките са опасни, ограда няма, а от двете страни на парка има две улици, от които едната е главна и е със засилен трафик.

На 08.03. 2024г., Началник отдел "Екология" насочва гражданите към арх. Цветанка Николова (ландшафтен архитект), която не отговаря на телефона. На същия ден гражданите изпращат имейл на господин Милков, и получават код за проследяване на преписката, която отново е изпратена в отдел "Екология" и всичко приключва до тук, без отговор.

Подобна е участта и на жителите на квартал Долапите. Преди 2 години започват да молят за ремонт на детската площадката, която е много малка и за изграждане на втора площадка в друга махала. Намират и спонсор, който да достави съоръженията.

Финалът, след много молби, е запознаване с проект за новата площадка, след което не следва никакво действие - нито ремонт на старата, нито изграждане на нов .

Цитирам думите им: „Не сме втора ръка, децата ни имат нужда от безопасна среда за забавление и социализация, защото е лесно да си сложим по една люлка в двора, но не това е идеята. Трябва да ги извеждаме сред връстниците им, да комуникират, да излязат от социалните мрежи и всички останали канали за комуникация. Щом всички останали квартали в града имат прилични съоръжения за игра и нашите деца заслужават, в това число кв. Долапите и кв. Средна кула. Толкова ли е трудно да се изгради едно безопасно и добре оборудвано място за децата ни, защото ние майките от Средна кула и Долапите, нямаме удобен автобусен транспорт, нямаме заведения с детски кът, нямаме и адекватно почистване на детската площадка и се налага сами да метем.

Въпросът ми е:

1. Предвижда ли Община Русе да ремонтира и изгради детски площадки в кварталите Средна кула и Долапите и в какъв срок.

Желая да получа писмен и устен отговор на сесията, която ще се проведе на дата 28 март 2024г., или при промяна, на датата, съответстваща сесията.

Приложения: Входирана кореспонденция на гражданите.

С уважение: Галичка Николова, общ. съветник

ПК “Граждани за общината“